П Р О Т О К О Л   №  34
от заседание на комисия “Бюджет и финанси”,
проведено на  11 септември 2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт – юрисконсулт.

1. ОТНОСНО: Възнаграждения на членове на конкурсните комисии в обявени конкурси за първоначално назначаване за заемане на длъжността „прокурор” във Върховна касационна прокуратура, Върховна административна прокуратура, Специализирана прокуратура; „следовател” в следствен отдел на Специализирана прокуратура.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсните комисии за писмен изпит и събеседвания с кандидатите за първоначално назначаване за заемане на длъжността „прокурор” във Върховна касационна прокуратура, Върховна административна прокуратура, Специализирана прокуратура и „следовател” в следствен отдел на Специализирана прокуратура, да се изплащат от съответния орган на съдебната власт по месторабота на магистратите.
2. УВЕЛИЧАВА бюджетната сметка на Прокуратурата на Република България за 2013 г. по §§ 02-02 „Други възнаграждения и плащания на персонала по извънтрудови правоотношения” с ...., съгласно приложените списъци неразделна част от решението.
3. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с ....
4. Възнагражденията на хабилитираните членове на конкурсните комисии в размер на ...., следва да се изплатят от бюджетната сметка на Висш съдебен съвет за 2013 г., съгласно приложените списъци.

2. ОТНОСНО: Възнаграждения на членове на конкурсните комисии в обявени конкурси за повишаване в длъжност и преместване за заемане на длъжността „прокурор” във Върховна касационна прокуратура и Специализирана прокуратура.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсните комисии за провеждане на събеседвания с кандидатите за повишаване в длъжност и преместване за заемане на длъжност „прокурор” във ВКП и Специализираната прокуратура, да се изплащат от съответния орган на съдебната власт по месторабота на магистратите.
2. УВЕЛИЧАВА бюджетната сметка на Прокуратурата на Република България за 2013 г. по §§ 02-02 „Други възнаграждения и плащания на персонала по извънтрудови правоотношения” с ...., съгласно приложените списъци неразделна част от решението.
3. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с ....

3. ОТНОСНО: Възнаграждения на членове на конкурсните комисии в обявени конкурси за първоначално назначаване за заемане на длъжността „съдия” във Върховен касационен съд – търговска колегия.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсната комисия за провеждане на писмен изпит за първоначално назначаване за заемане на длъжността „съдия” във Върховен касационен съд – търговска колегия, да се изплащат от съответния орган на съдебната власт по месторабота на магистратите.
2. УВЕЛИЧАВА бюджетната сметка на Върховен касационен съд за 2013 г. по §§ 02-02 „Други възнаграждения и плащания на персонала по извънтрудови правоотношения” с ...., съгласно приложения списък неразделна част от решението.
3. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с ....
4. Възнаграждението на хабилитирания член на конкурсната комисия в размер на ...., следва да се изплати от бюджетната сметка на Висш съдебен съвет за 2013 г., съгласно приложения списък.

4. ОТНОСНО: Възнаграждения на членове на конкурсните комисии в обявени конкурси за първоначално назначаване за заемане на длъжността „съдия” във Върховен административен съд.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсната комисия за провеждане на писмен изпит за първоначално назначаване за заемане на длъжността „съдия” във Върховен административен съд, да се изплащат от съответния орган на съдебната власт по месторабота на магистратите.
2. УВЕЛИЧАВА бюджетната сметка на Върховен административен съд за 2013 г. по §§ 02-02 „Други възнаграждения и плащания на персонала по извънтрудови правоотношения” с ...., съгласно приложен списък неразделна част от решението.
3. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с ....
4. Възнаграждението на хабилитирания член на конкурсната комисия в размер на ...., следва да се изплати от бюджетната сметка на Висш съдебен съвет за 2013 г., съгласно приложения списък.

5. ОТНОСНО: Възнаграждения на членове на конкурсните комисии в обявен конкурс за първоначално назначаване за заемане на длъжността „съдия” в Специализиран наказателен съд.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсната комисия за провеждане на писмен изпит и събеседване за първоначално назначаване за заемане на длъжността „съдия” в Специализиран наказателен съд, да се изплащат от съответния орган на съдебната власт по месторабота на магистратите.
2. УВЕЛИЧАВА бюджетните сметки на органите на съдебната власт за 2013 г. по §§ 02-02 „Други възнаграждения и плащания на персонала по извънтрудови правоотношения”, съгласно приложения списък неразделна част от решението.
3. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с .....
4. Възнаграждението на хабилитирания член на конкурсната комисия в размер на ....., следва да се изплати от бюджетната сметка на Висш съдебен съвет за 2013 г., съгласно приложения списък.

Корекции на бюджетните сметки на органи на съдебната власт за 2013 г.

6. ОТНОСНО: Искане от административния ръководител на Върховен административен съд за осигуряване на средства за изплащане на обезщетение по КТ.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Върховен административен съд за 2013 г. по § 02-00 „Други възнаграждения и плащания на персонала” със ...., за изплащане на обезщетение по КТ.
Средствата са за сметка на преизпълнението на приходите по бюджета на съдебната власт за 2013 г.
Мотиви: Искането е основателно, видно от приложените документи.

7. ОТНОСНО: Искане от административния ръководител на Софийски окръжен съд за осигуряване на средства за закупуване на нов захранващ блок на сървър.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Софийски окръжен съд, разходите за закупуване на нов захранващ блок за сървър в размер на ...., да се извършат в рамките на утвърдената бюджетна сметка на съда за 2013 г., с оглед наличието на бюджетната сметка. 

8. ОТНОСНО: Искане от административния ръководител на Софийски окръжен съд за осигуряване на средства за закупуване на 38 броя компютърни конфигурации, 14 броя принтери /многофункционално устройство/ и 2 броя принтери /многофункционално устройство/ от среден клас.

Комисия „Бюджет и финанси”
Р Е Ш И :

ПРЕПРАЩА искането на Софийски окръжен съд за увеличаване на бюджетната сметка за 2013 г. с .... за закупуване на 38 броя компютърни конфигурации, 14 броя принтери /многофункционално устройство/ и 2 броя принтери /многофункционално устройство/ от среден клас, по компетентност на Комисия „Професионална квалификация, информационни технологии и статистика” на ВСС.

9. ОТНОСНО: Искане от административния ръководител на Окръжен съд гр. Сливен за осигуряване на средства за възстановяване мълниезащитата на сградата на съдебната палата.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Окръжен съд гр. Сливен за 2013 г. по § 52-03 „Доставка на други машини и съоръжения” с .... за доставка и монтаж на мълниеприемник с изпреварващо действие.
Средствата са за сметка на резерва за аварийни и непредвидени разходи по бюджета на съдебната власт за 2013 г.

10. ОТНОСНО: Искане от административния ръководител на Окръжен съд гр. Търговище за осигуряване на средства за заплащане на консумираната ел. енергия и вода.

Комисия „Бюджет и финанси”
Р Е Ш И :

ОТЛАГА разглеждането на писмото за увеличаване на бюджетната сметка на Окръжен съд гр. Търговище за 2013 г. по § 10-00 „Издръжка” с ...., за заплащане на консумирана ел. енергия и вода, след анализ на изпълнението на бюджета към деветмесечието на 2013 г. и прецизиране на искането.

11. ОТНОСНО: Искане от административния ръководител на Окръжен съд гр. Търговище за осигуряване на средства за доставка и монтаж на четири климатика.

Комисия „Бюджет и финанси”
Р Е Ш И :

1. ОТЛАГА вземането на решение за увеличаване на бюджетната сметка на Окръжен съд гр. Търговище за 2013 г. по § 10-00 „Издръжка” за доставка и монтаж на четири климатика.
 2. Да се изиска информация от административния ръководител на  Окръжен съд гр. Търговище кога са закупени климатиците, каква марка са и колко пъти са дефектирали.

12. ОТНОСНО: Искане от административния ръководител на Административен съд гр. Разград за осигуряване на средства за доставка и монтаж на пожароустойчива врата на архив.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Административен съд гр. Разград за 2013 г. по § 10-00 „Издръжка” с .... за доставка и монтаж на пожароустойчива врата за архив.
Средствата са за сметка на резерва за аварийни и непредвидени разходи по бюджета на съдебната власт за 2013 г.

13. ОТНОСНО: Извлечение от решение по т. 4 от протокол № 31/23.07.2013 г. на КБФ и писмо от Административен съд гр. Търговище с вх. № 11-11-221/22.07.2013 г. с искане за корекция на бюджетната сметка за 2013 г. по § 02-08 „Обезщетения за персонала, с характер на възнаграждение” с цел осигуряване на средства за изплащане на дължимо обезщетение по чл. 225 от ЗСВ.
Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Административен съд гр. Търговище за 2013 г. по § 02-00 „Други възнаграждения и плащания на персонала” със ..... за изплащане на обезщетение по ЗСВ.
Средствата са за сметка на преизпълнението на приходите по бюджета на съдебната власт за 2013 г.
Мотиви: Искането е основателно, видно от приложените документи.

14. ОТНОСНО: Писмо от председателя на Районен съд гр. Велики Преслав № 89/22.07.2013 г. с повторно искане за осигуряване на средства за противопожарни мероприятия.

Комисия „Бюджет и финанси”
Р Е Ш И :

ПОТВЪРЖДАВА решението на Комисия „Бюджет и финанси” по т. 15 от протокол № 18/17.04.2012 г., както следва:
1. НЕ ДАВА съгласие за увеличаване на бюджетната сметка на Районен съд гр. Велики Преслав по § 10-00 „Текуща издръжка” за изграждане на димозадържащи прегради на стълбището в размер на ...., поради липса на средства.
2. ПРЕПОРЪЧВА на административния ръководител да закупи пожарогасители в рамките на одобрената бюджетна сметка на съда за 2013 г.

15. ОТНОСНО: Искане от административния ръководител на Районен съд гр. Елхово за осигуряване на средства за подмяна на дограма, ремонт на две съдебни зали и обзавеждането им.

Комисия „Бюджет и финанси”
Р Е Ш И :

Предлага на ВСС да приеме следното решение:
1. НЕ ДАВА съгласие за увеличение на бюджетната сметка на Районен съд гр. Елхово за 2013 г. по § 10-30 „Текущ ремонт” с .... за подмяна на дограма.
Мотиви: Искането за дограма е оттеглено.
2. УВЕЛИЧАВА бюджетната сметка на Районен съд гр. Елхово за 2013 г. по § 10-00 „Издръжка” с .... за ремонт на съдебни зали и тяхното обзавеждане.
Средствата са за сметка на резерва за аварийни и непредвидени разходи по бюджета на съдебната власт за 2013 г.
Мотиви: Разходът за ремонт и обзавеждане на залите е необходим, установено след посещение на място.

16. ОТНОСНО: Искане от административния ръководител на Районен съд гр. Крумовград за осигуряване на средства за закупуване на 4 броя компютърни конфигурации и 2 броя принтери.

Комисия „Бюджет и финанси”
Р Е Ш И :

ПРЕПРАЩА искането на Районен съд гр. Крумовград за увеличаване на бюджетната сметка за 2013 г. с ..... за закупуване на 4 броя компютърни конфигурации и 2 броя принтери, по компетентност на Комисия „Професионална квалификация, информационни технологии и статистика” на ВСС.

17. ОТНОСНО: Искане от административния ръководител на Районен съд гр. Кула за осигуряване на средства за ремонт на покрив и подмяна на външна врата.
Отложена по протокол № 28/03.07.2013 г. на комисия „Бюджет и финанси”.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Кула за 2013 г. по § 10-30 „Текущ ремонт” с ..... за ремонт на покрив.
Средствата са за сметка на резерва за аварийни и непредвидени разходи по бюджета на съдебната власт.

18. ОТНОСНО: Писмо от председателя на Районен съд гр. Мадан № 546 от 21.08.2013 г., с приложени оферти съгласно Решение по т. 23 от протокол № 31/23.07.2013 г. на комисия „Бюджет и финанси”.

Комисия „Бюджет и финанси”
Р Е Ш И :

Предлага на ВСС да приеме следното решение:
1. УВЕЛИЧАВА бюджетната сметка на Районен съд гр. Мадан за 2013 г. по § 10-00 „Издръжка” с .... за доставка и монтаж на климатик за сървърно.
Средствата са за сметка на резерва за аварийни и непредвидени разходи по бюджета на съдебната власт за 2013 г.
Мотиви: Монтирането на климатик в сървърното помещение е наложително, с оглед опасността от повреда на сървъра.
2. ОТЛАГА вземането на решение за увеличение на бюджетната сметка на Районен съд гр. Мадан по § 10-00 „Издръжка” с ..... за доставка и монтаж на копирна машина до приключване на деветмесечието и анализ на изпълнението на бюджета през периода.

19. ОТНОСНО: Искане от административния ръководител на Районен съд гр. Нови пазар за осигуряване на средства за закупуване на захранващ блок на детектор.
Отложена по протокол № 33/04.09.2013 г. на комисия „Бюджет и финанси”.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Нови пазар за 2013 г. по § 10-00 „Издръжка” с .... с ДДС, с цел осигуряване на средства за закупуване на захранващ блок за метален детектор.
Средствата са за сметка на резерва за неотложни и непредвидени разходи по бюджета на съдебната власт за 2013 г.
Мотиви: Налице е необходимост от функциониране на детектора предоставен с решение на ВСС по протокол № 19/16.05.2013 г., с цел осигуряване на сигурността и безопасността на сградата и гражданите. 

20. ОТНОСНО: Искане от административния ръководител на Районен съд гр. Попово за осигуряване на допълнителни средства за непредвидени работи по покрива на сградата.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Попово за 2013 г. по § 10-30 „Текущ ремонт” със .... за извършване на непредвидени ремонтни работи по покрива на сградата.
Средствата са за сметка на резерва за аварийни и непредвидени разходи по бюджета на съдебната власт за 2013 г.

21. ОТНОСНО: Искане от административния ръководител на Районен съд гр. Разград за осигуряване на средства за изграждане на пожароизвестителна инсталация.

Комисия „Бюджет и финанси”
Р Е Ш И :

1. ПРИЕМА ЗА СВЕДЕНИЕ писмо от Районен съд гр. Разград № 782 от 30.07.2013 г. с искане за отпускане на средства за изграждане на пожароизвестителна инсталация на стойност ......
2. ИЗПРАЩА искането на Министерство на правосъдието, по компетентност.

22. ОТНОСНО: Искане от административния ръководител на Районен съд гр. Смолян за извършване на корекция по бюджетната сметка за 2013 г. във връзка с постъпила молба от съдия ......

Комисия „Бюджет и финанси”
Р Е Ш И :

Оттегля т. 22 от дневния ред, тъй като комисия „Бюджет и финанси” се е произнесла по поставения въпрос с протокол № 33/04.09.2013 г., т. 30. 

23. ОТНОСНО: Искане от административния ръководител на Районен съд гр. Самоков за осигуряване на средства за покриване на разход във връзка с настъпило застрахователно събитие.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Самоков за 2013 г. по § 10-00 „Издръжка” с ...... /застрахователно обезщетение/.
Средствата са за сметка на резерва за неотложни и непредвидени разходи по бюджета на съдебната власт за 2013 г.
Мотиви: След проверка в счетоводната информационна система се установи, че сумата в размер на ....., представляваща застрахователно обезщетение е постъпила по сметката на ВСС от МП.

24. ОТНОСНО: Искане от административния ръководител на Районен съд гр. Сливница за осигуряване на средства за закупуване на консумативи за хардуер, канцеларски материали, годишен абонамент за поддръжка и ползване на софтуер, ел. енергия, за командировка на съдебни заседатели, свидетели и командирован магистрат.

Комисия „Бюджет и финанси”
Р Е Ш И :

ПРЕПОРЪЧВА искането за увеличаване на бюджетната сметка на Районен съд гр. Сливница за 2013 г. по § 10-00 „Издръжка” с ..... за закупуване на консумативи за хардуер, канцеларски материали, годишен абонамент за поддръжка и ползване на софтуер, ел. енергия, за командировка на съдебни заседатели, свидетели и командирован магистрат, да бъде подновено след анализ на изпълнението на бюджета към деветмесечието на 2013 г.

25. ОТНОСНО: Искане от административния ръководител на Районен съд гр. Стара Загора за осигуряване на средства за закупуване на 1 брой климатик модел MUZ/ MSZ GA 60 VA за нуждите на сървърното помещение.

Комисия „Бюджет и финанси”
Р Е Ш И :

Предлага на ВСС да приеме следното решение:
1. НАМАЛЯВА § 52-00 „Придобиване на ДМА” на Висш съдебен съвет с ......
2. УВЕЛИЧАВА § 52-00 „Придобиване на ДМА” на Районен съд гр. Стара Загора с ......, за закупуване на 1 брой климатик модел MUZ/ MSZ GA 60 VA за нуждите на сървърното помещение на Районен съд гр. Стара Загора.
Мотиви: Искането е основателно, видно от приложените документи.

26. ОТНОСНО: Искане от административния ръководител на Районен съд гр. Чепеларе за осигуряване на средства за изплащане на обезщетение по ЗСВ.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Чепеларе за 2013 г. по § 02-00 „Други възнаграждения и плащания на персонала” с ...., за изплащане на обезщетение по ЗСВ.
Средствата са за сметка на преизпълнението на приходите по бюджета на съдебната власт за 2013 г.
Мотиви: Искането е основателно, видно от приложените документи.

Вътрешно компенсирани промени по бюджетните сметки на органи на съдебната власт за 2013 г.

27. ОТНОСНО: Искания за корекции на бюджетните сметки на органи на съдебната власт за 2013 г. по § 01-00 „Заплати”, § 02-00 „Други възнаграждения и плащания на персонала” и § 10-00 „Издръжка”.

Комисия „Бюджет и финанси”
Р Е Ш И :

Предлага на ВСС да приеме следното решение:
В изпълнение на изискванията на чл. 30, ал. 1 и чл. 31 от ПМС № 1 на Министерски съвет от 09.01.2013 г. за изпълнението на държавния бюджет на Република България 2013 г.
1. НАМАЛЯВА бюджетните сметки на органите на съдебната власт за 2013 г. по § 01-00 „Заплати” с ....., съгласно Приложение № 1.
2. НАМАЛЯВА бюджетните сметки на органите на съдебната власт за 2013 г. по § 10-00 „Издръжка” с ......, съгласно Приложение № 1.
3. УВЕЛИЧАВА бюджетните сметки на органите на съдебната власт за 2013 г. по § 02-00 „Други възнаграждения и плащания на персонала” с ....., съгласно Приложение № 1.

28. ОТНОСНО: Искане от административния ръководител на Окръжен съд гр. Търговище за осигуряване на средства за възстановяване на разходи на магистрат участвал в изпитна комисия за провеждане на конкурс за първоначално назначаване на съдии в Специализиран наказателен съд.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА вътрешно компенсирана промяна по бюджетните сметки на ВСС и Окръжен съд гр. Търговище за 2013 г., както следва:
1. НАМАЛЯВА § 10-00 „Издръжка” на Висш съдебен съвет с .....
2. УВЕЛИЧАВА § 10-00 „Издръжка” на Окръжен съд гр. Търговище с .... с цел осигуряване на средства за възстановяване на извършени разходи по командироването на участник в изпитна комисия за провеждане на конкурс за първоначално назначаване на съдии в Специализиран наказателен съд.

29. ОТНОСНО: Искане от административния ръководител на Административен съд гр. Плевен за осигуряване на средства за изплащане на разлика в работната заплата на командирован съдия.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по протокол № 10/04.03.2009 г.,
1. НАМАЛЯВА бюджетната сметка на Върховен административен съд за 2013 г. по § 01-00 „Заплати” с .....
2. УВЕЛИЧАВА бюджетната сметка на Административен съд гр. Плевен за 2013 г. по § 01-00 „Заплати” с .....
Мотиви: Искането е основателно, видно от приложените документи.

30. ОТНОСНО: Искане от административния ръководител на Районен съд гр. Габрово за извършване на вътрешно компенсирана промяна по бюджетната сметка за 2013 г., във връзка със закупуване на 3 броя компютри.

Комисия „Бюджет и финанси”
Р Е Ш И :

Предлага на ВСС да приеме следното решение:
Съгласно възприетия стойностен праг на същественост до .... /протокол № 17/16.04.2008 г. на ВСС, материалните активи под тази стойност, независимо от факта, че са с дългосрочен характер, следва да бъдат класифицирани и отчитани като краткотрайни активи. При определяне прага на същественост не се вземат в предвид ДДС и други данъци.
1. ДАВА СЪГЛАСИЕ да се извърши вътрешно компенсирана промяна по бюджетната сметка на Районен съд гр. Габрово за 2013 г., с цел закупуване на 3 /три/ броя компютри с единична стойност ..... с ДДС, както следва:
1.1. НАМАЛЯВА § 52-00 „Придобиване на ДМА” с .....
1.2. УВЕЛИЧАВА § 10-00 „Издръжка” с ......

31. ОТНОСНО: Искане от административния ръководител на Районен съд гр. Елена за извършване на вътрешно компенсирана промяна по бюджетната сметка за 2013 г., във връзка със закупуване на програмен продукт „JES” за нуждите на съдебно изпълнителна служба.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се извърши вътрешно компенсирана промяна по бюджетните сметки на ВСС и Районен съд гр. Елена за 2013 г., както следва:
1. НАМАЛЯВА § 52-00 „Придобиване на ДМА” на Висш съдебен съвет със .....
2. УВЕЛИЧАВА § 53-00 „Придобиване на НДА” на Районен съд гр. Елена със ..... за закупуване на програмен продукт „JES” за нуждите на съдебно изпълнителна служба.
Мотиви: Искането е основателно, във връзка и в изпълнение на дадените препоръки от одитен доклад.

32. ОТНОСНО: Извлечение от протокол № 31/30.07.2013 г. от заседание на КПКИТС и писмо от Районен съд гр. Севлиево с вх. № 11-07-1098/17.07.2013 г. с искане за увеличение на бюджетната сметка за 2013 г. с цел осигуряване на средства за закупуване на 3 броя принтери и 2 броя персонални UPS.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се извърши вътрешно компенсирана промяна по бюджетните сметки на ВСС и Районен съд гр. Севлиево за 2013 г., както следва:
1. НАМАЛЯВА § 52-00 „Придобиване на ДМА” на Висш съдебен съвет с .....
2. УВЕЛИЧАВА § 10-00 „Издръжка” на Районен съд гр. Севлиево с ..... с цел осигуряване на средства за закупуване на 3 броя принтери HP LJ PRO P и 2 броя UPS SWEEX PP P1102.

Разни.

34. ОТНОСНО: Предложение от председателя на Районен съд гр. Тутракан за смяна на обслужващата банка, считано от 01.10.2013 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Тутракан да се обслужват от „Централна Кооперативна Банка” АД, считано от 01.10.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Тутракан.

35. ОТНОСНО: Предложение от председателя на Районен съд гр. Мадан за смяна на обслужващата банка, считано от 01.01.2014 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Мадан да се обслужват от „Интернешънъл Асет Банк” АД, считано от 01.01.2014 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Мадан.

36. ОТНОСНО: Искане от ........ от с. Горен Чифлик за възстановяване на внесена държавна такса.
Становище от Цветанка Тиганчева - ст. експерт - юрисконсулт в отдел „ЮОДКВСС”, дирекция „Правна” към АВСС.

Комисия „Бюджет и финанси”
Р Е Ш И :

1. Висшият съдебен съвет няма правомощия да се произнесе по искането за възстановяване на платена по сметка на Окръжен съд гр. Варна държавна такса по гр. д. № .....
2. Изпраща искането на .... от с. Горен Чифлик на Окръжен съд гр. Варна, по компетентност.
3. Изпраща искането на .... от с. Горен Чифлик на отдел „Процесуално представителство и нормативна дейност”, дирекция „Правна” на ВСС, за сведение.

37. ОТНОСНО: Становище от ... – районен съдия в Районен съд гр. Ивайловград, адресирано до ЗАД „....” за заплащане на дължимо застрахователно обезщетение.
Становище от Цветанка Тиганчева - ст. експерт - юрисконсулт в отдел „ЮОДКВСС”, дирекция „Правна” към АВСС.

Комисия „Бюджет и финанси”
Р Е Ш И :

Да се изпрати писмо до ЗАД „ОЗК Застраховане” АД, с което да се уведоми застрахователното дружество, че в изпълнение на задълженията си по действащия договор следва да приеме надлежно заверени копия на оригинали на платежните документи. 
Мотиви: Съгласно разпоредбата на чл. 15 от действащия договор за застраховка  № ....., сключен между ЗАД „....” АД и ВСС, в случай на настъпване на застрахователно събитие застрахованото лице е длъжно да представи всички необходими документи, поискани от застрахователя, съгласно техническото му предложение. Видно от последното /Приложение № 2 към договора/ застрахователят е декларирал съобразно законовите разпоредби на Кодекса за застраховане – чл. 105, ал. 5 и чл. 186, ал. 7, че няма да изисква доказателства, с които потребителят на застрахователната услуга не може да се снабди, поради липса на правна възможност за осигуряването им, както и на такива, за които може да бъде направена благоразумна преценка, че нямат съществено значение за установяване на основанието и размера на претенцията и целят необосновано забавяне и удължаване на процедурата по уреждане на претенцията. 

38. ОТНОСНО: Предложения от административни ръководители в органите на съдебната власт за поощрения на магистрати с парична награда, изпратени от Комисия по предложенията и атестирането.

Комисия „Бюджет и финанси”
Р Е Ш И :

1. ОТЛАГА вземането на решение.
2. Комисията ще се произнесе, след запознаване с Правилата за определяне на условията, реда и критериите за поощряване на съдии, прокурори и следователи  и преценка на състоянието на бюджета.

39. ОТНОСНО: Запитване от председателя на Районен съд гр. Разград след преустановяване събирането на суми от „Информационно обслужване” АД.

Комисия „Бюджет и финанси”
Р Е Ш И :

1. Изразява становище, че исканата бройка не е обезпечена със средства за заплати и изпраща по компетентност на Комисия „Съдебна администрация” запитването по т. 1.
2. Препраща запитването по т. 2 по компетентност на Министерство на правосъдието, поради това че сградата на Районен съд гр. Разград е собственост на община Разград, а е предоставена за ползване с договор на Министерство на правосъдието.

40. ОТНОСНО: Запитване от председателя на Районен съд гр. Пловдив – ... във връзка с подадена молба от ... за изплащане на допълнителни две заплати обезщетение в следствие на освобождаването, на основание чл. 165, ал. 1, т. 2 от ЗСВ.

Комисия „Бюджет и финанси”
Р Е Ш И :

Висшият съдебен съвет няма правомощия да тълкува закона и да дава указания по неговото прилагане.

41. ОТНОСНО: Доклад от Димитър Дамянов Шиклев – гл. експерт „Инвеститорски контрол” в дирекция „Бюджет и финанси” на АВСС във връзка с получено писмо № 92-20-28/19.07.2013 г. от Министерство на правосъдието относно предложение за предоставяне на част от недвижим имот – публична държавна собственост, представляващ: магазин № 1, находящ се в гр. София, ж.к. „Овча купел” – 2, бл. 20.

Комисия „Бюджет и финанси”
Р Е Ш И :

Да се препрати писмото от Министерство на правосъдието до ВКС, ВАС, Апелативен съд гр. София, СГС, Административен съд гр. София - град, Софийски окръжен съд и СРС.

42. ОТНОСНО: Писмо от Министерство на правосъдието с вх. № 04-00-089/29.08.2013 г.относно имоти на Министерство на правосъдието, които не се ползват по предназначение, и от които има отпаднала необходимост.

Комисия „Бюджет и финанси”
Р Е Ш И :

Приема за сведение писмото от Министерство на правосъдието с вх. № 04-00-089/29.08.2013 г. относно имоти на Министерство на правосъдието, които не се ползват по предназначение, и от които има отпаднала необходимост.
За Висшият съдебен съвет не са налице имоти, които не се ползват по предназначение и от които има отпаднала необходимост.

43. ОТНОСНО: Писмо от Софийски районен съд № 1548 от 18.07.2013 г. с приложено охранително обследване на сградата на бул. Драган Цанков и становище на административния ръководител на съда.

Комисия „Бюджет и финанси”
Р Е Ш И :

НЕ ДАВА съгласие за извършване на охранителни мероприятия в сградата на Софийски районен съд, поради предстоящото преместване на съда, поради липса на средства и с оглед становището на председателя на СРС.

44. ОТНОСНО: Писмо от Окръжен съд гр. Русе № 3509/18.07.2013 г. до Министерство на правосъдието, с копие до ВСС с молба за доизграждане на пожароизвестителна инсталация в сградата на съдебната палата, включваща сутерена и партера.

Комисия „Бюджет и финанси”
Р Е Ш И :

Приема за сведение писмото от Окръжен съд гр. Русе № 3509/18.07.2013 г. до Министерство на правосъдието, с копие до ВСС с молба за доизграждане на пожароизвестителна инсталация в сградата на съдебната палата, включваща сутерена и партера.

45. ОТНОСНО: Писмо от председателя на Районен съд гр. Ботевград № 870/29.07.2013 г. до Висшия съдебен съвет с до Министерство на правосъдието и до „....” АД-главен изпълнител с молба за подмяна на управляващ модул на СОТ системата.

Комисия „Бюджет и финанси”
Р Е Ш И :

ПРИЕМА ЗА СВЕДЕНИЕ писмо от Районен съд гр. Ботевград № 870/29.07.2013 г. до Висшия съдебен съвет с копие до Министерство на правосъдието и до „....” АД-главен изпълнител с молба за подмяна на управляващ модул на СОТ системата. Съгласно чл. 20, ал. 1,2,3 и ал. 4, т. 4 от НАРЕДБА № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, гаранционните срокове изтичат на 25.10.2014 г. и подмяната следва да бъде организирана от Министерство на правосъдието, като Възложител.

ДОПЪЛНИТЕЛНИ ТОЧКИ:

48. ОТНОСНО: Проект на становище на комисия „Бюджет и финанси” относно промени в нормативната уредба, касаеща участието на граждански специалисти в операции и мисии на международни организации за управление на кризи, извън територията на РБ, в частта по финансовите въпроси.

Комисия „Бюджет и финанси”
Р Е Ш И :

1. ОДОБРЯВА изготвеното становище.
2. ПРЕПРАЩА становището по т. 1 и т. 2 за съгласуване в Комисия по правни въпроси на ВСС.

49. ОТНОСНО: Проект на становище на комисия „Бюджет и финанси” относно запитване от началник отдел „ФСД” на ВАС, във връзка с възникване на обстоятелства по чл. 2, ал. 6 и ал. 10 от Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.
Комисия „Бюджет и финанси”
Р Е Ш И :

Приема изготвеното становище, същото да се изпрати на отдел „ФСД” на ВАС.

50. ОТНОСНО: Доклад от Славка Каменова – главен секретар на ВСС относно одобряване на разходи за наем на зали за провеждане на писмени изпити по обявени конкурси за първоначално назначаване и заемане на свободни длъжности „съдия” в районните съдилища и „прокурор” в районните прокуратури.

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на .... с ДДС за наем на зали за провеждане на писмени изпити по обявени конкурси за първоначално назначаване и заемане на свободни длъжности „съдия” в районните съдилища и „прокурор” в районните прокуратури, при условие че бъде сключен писмен договор, регламентиращ правата и задълженията на страните.

52. ОТНОСНО: Писмо от зам. председател на Административен съд гр. Плевен относно подписан договор между МФ, Управляващ орган на Оперативна програма „Административен капацитет” (ОПАК), Дирекция „Оперативна програма „Административен капацитет” и Административен съд гр. Плевен на 01.08.2013 г. 

Комисия „Бюджет и финанси”
Р Е Ш И :

Приема за сведение писмото от зам. председател на Административен съд гр. Плевен относно подписан договор между МФ, Управляващ орган на Оперативна програма „Административен капацитет” (ОПАК), Дирекция „Оперативна програма „Административен капацитет” и Административен съд гр. Плевен на 01.08.2013 г. 

53. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 12.09.2013 г. да бъдат включени следните проекти на решения:

1. Възнаграждения на членове на конкурсните комисии в обявени конкурси за първоначално назначаване за заемане на длъжността „прокурор” във Върховна касационна прокуратура, Върховна административна прокуратура, Специализирана прокуратура; „следовател” в следствен отдел на Специализирана прокуратура.
2. Възнаграждения на членове на конкурсните комисии в обявени конкурси за повишаване в длъжност и преместване за заемане на длъжността „прокурор” във Върховна касационна прокуратура и Специализирана прокуратура.
3. Възнаграждения на членове на конкурсните комисии в обявени конкурси за първоначално назначаване за заемане на длъжността „съдия” във Върховен касационен съд – търговска колегия.
4. Възнаграждения на членове на конкурсните комисии в обявени конкурси за първоначално назначаване за заемане на длъжността „съдия” във Върховен административен съд.
5. Възнаграждения на членове на конкурсните комисии в обявен конкурс за първоначално назначаване за заемане на длъжността „съдия” в Специализиран наказателен съд.

Корекции на бюджетните сметки на органи на съдебната власт за 2013 г.

6. Искане от административния ръководител на Върховен административен съд за осигуряване на средства за изплащане на обезщетение по КТ.
7. Искане от административния ръководител на Окръжен съд гр. Сливен за осигуряване на средства за възстановяване мълниезащитата на сградата на съдебната палата.
8. Искане от административния ръководител на Административен съд гр. Разград за осигуряване на средства за доставка и монтаж на пожароустойчива врата на архив.
9. Извлечение от решение по т. 4 от протокол № 31/23.07.2013 г. на КБФ и писмо от Административен съд гр. Търговище с вх. № 11-11-221/22.07.2013 г. с искане за корекция на бюджетната сметка за 2013 г. по § 02-08 „Обезщетения за персонала, с характер на възнаграждение” с цел осигуряване на средства за изплащане на дължимо обезщетение по чл. 225 от ЗСВ.
10. Искане от административния ръководител на Районен съд гр. Елхово за осигуряване на средства за подмяна на дограма, ремонт на две съдебни зали и обзавеждането им.
11. Искане от административния ръководител на Районен съд гр. Кула за осигуряване на средства за ремонт на покрив и подмяна на външна врата.
12. Писмо от председателя на Районен съд гр. Мадан № 546 от 21.08.2013 г., с приложени оферти съгласно Решение по т. 23 от протокол № 31/23.07.2013 г. на комисия „Бюджет и финанси”.
13. Искане от административния ръководител на Районен съд гр. Нови пазар за осигуряване на средства за закупуване на захранващ блок на детектор.
14. Искане от административния ръководител на Районен съд гр. Попово за осигуряване на допълнителни средства за непредвидени работи по покрива на сградата.
15. Искане от административния ръководител на Районен съд гр. Самоков за осигуряване на средства за покриване на разход във връзка с настъпило застрахователно събитие.
16. Искане от административния ръководител на Районен съд гр. Стара Загора за осигуряване на средства за закупуване на 1 брой климатик модел MUZ/ MSZ GA 60 VA за нуждите на сървърното помещение.

17. Искане от административния ръководител на Районен съд гр. Чепеларе за осигуряване на средства за изплащане на обезщетение по ЗСВ.

Вътрешно компенсирани промени по бюджетните сметки на органи на съдебната власт за 2013 г.

18. Искания за корекции на бюджетните сметки на органи на съдебната власт за 2013 г. по § 01-00 „Заплати”, § 02-00 „Други възнаграждения и плащания на персонала” и § 10-00 „Издръжка”.
19. Искане от административния ръководител на Окръжен съд гр. Търговище за осигуряване на средства за възстановяване на разходи на магистрат участвал в изпитна комисия за провеждане на конкурс за първоначално назначаване на съдии в Специализиран наказателен съд.
20. Искане от административния ръководител на Административен съд гр. Плевен за осигуряване на средства за изплащане на разлика в работната заплата на командирован съдия.
21. Искане от административния ръководител на Районен съд гр. Габрово за извършване на вътрешно компенсирана промяна по бюджетната сметка за 2013 г., във връзка със закупуване на 3 броя компютри.
22. Искане от административния ръководител на Районен съд гр. Елена за извършване на вътрешно компенсирана промяна по бюджетната сметка за 2013 г., във връзка със закупуване на програмен продукт „JES” за нуждите на съдебно изпълнителна служба.
23. Извлечение от протокол № 31/30.07.2013 г. от заседание на КПКИТС и писмо от Районен съд гр. Севлиево с вх. № 11-07-1098/17.07.2013 г. с искане за увеличение на бюджетната сметка за 2013 г. с цел осигуряване на средства за закупуване на 3 броя принтери и 2 броя персонални UPS.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ